
Nr.8
3.p.

Par pārvaldes uzdevumu deleģēšanu un deleģēšanas līguma slēgšanu ar 

Nodibinājumu “Olaines novada uzņēmējdarbības atbalsta centrs”
Tiek dots vārds: Andrim Bergam
Saskaņā ar Pašvaldību likuma:

 4.panta pirmās daļas 12.punktu, viena no pašvaldības autonomajām funkcijām ir sekmēt saimniecisko darbību pašvaldības administratīvajā teritorijā un sniegt tai atbalstu;

5.panta pirmo daļu, pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi;

10.panta pirmās daļas 19.punktu, Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas, kā arī sniedzami pārskati par šo funkciju izpildi;

Pārvaldes uzdevuma deleģēšanas kārtību, veidus un ierobežojumus nosaka Valsts pārvaldes iekārtas likums. 

Saskaņā ar Valsts pārvaldes iekārtas likuma:

40.panta pirmo daļu, publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk;

40.panta otro daļu, privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41.panta otrās un trešās daļas noteikumus;

41.panta pirmo daļu, publiska persona var deleģēt pārvaldes uzdevumus, kuru izpilde ietilpst šīs publiskās personas vai tās iestādes kompetencē. Deleģējot pārvaldes uzdevumus, par funkcijas izpildi kopumā atbild attiecīgā publiskā persona.

42.panta pirmo daļu, privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.

45.panta: 
 otro daļu, par pastarpinātās pārvaldes iestādes uzdevumu deleģēšanu lemj attiecīgās atvasinātās publiskās personas orgāns, kas informē tiešās pārvaldes iestādi, kurai attiecīgā atvasinātā publiskā persona ir padota. Ja deleģēšanas termiņš pārsniedz gadu, deleģēšanas līgumu pirms tā noslēgšanas saskaņo ar šo tiešās pārvaldes iestādi.

trešo daļu, lēmumā par deleģēšanu konstatē deleģēšanas pieļaujamību un reglamentē deleģēšanas noteikumus;

piekto daļu, informāciju par iestādes deleģētajiem pārvaldes uzdevumiem, kā arī deleģēšanas līgumu piecu darbdienu laikā no deleģēšanas līguma noslēgšanas dienas publicē attiecīgās iestādes mājaslapā internetā vai, ja tas noteikts tiesību aktā, augstākas iestādes mājaslapā internetā.

Olaines novada dome 2015.gada 23.septembra sēdē pieņēma lēmumu “Par nodibinājuma “Olaines novada uzņēmējdarbības atbalsta centrs” dibināšanu” (12.prot., 38.p.) dibināt (Dibinātāji – Olaines novada pašvaldība) ar Latvijas Republikas Izglītības un zinātnes ministrijas, Olaines Mehānikas un Tehnoloģijas koledžu (reģistrācijas Nr.4347002316) un Biedrību „Olaines uzņēmēju biedrību” (reģistrācijas Nr.40008241526) nodibinājumu ar nosaukumu: Nodibinājums “Olaines novada uzņēmējdarbības atbalsta centrs” (saīsināts nosaukums – ONUAC, turpmāk – ONUAC). Ar 2015.gada 23.septembra sēdes lēmumu ONUAC noteikti šādi mērķi: 
· veicināt uzņēmējdarbībai labvēlīgu vidi, mazināt bezdarbu novada teritorijā atbilstoši Olaines novada ilgtspējīgas attīstības stratēģijai 2013. – 2030.gadam un Olaines novada attīstības programmai 2014. –2020.gadam;
· veicināt Olaines industriālās zonas attīstību, atbalstot novadā pieejamās zemes platības, infrastruktūras un citu resursu racionālu izmantošanu;
· veicināt Olaines novada uzņēmumu un novada starptautisko atpazīstamību;
· veicināt sadarbību starp valsts, pašvaldības, nevalstiskajām organizācijām, uzņēmumiem un citām institūcijām Olaines novadā;
· veicināt Olaines Mehānikas un tehnoloģijas koledžas (jaunais nosaukums - RTU Olaines Tehnoloģiju koledža) studiju procesa attīstību un popularizēšanu, zinātniskās pētniecības projektu kvalitātes paaugstināšanu;
· atbalstīt Olaines novada iedzīvotāju uzņēmējdarbības garu un veicināt uzņēmējdarbības prasmes.
Saskaņā ar nodibinājuma ONUAC (06.01.2025.) statūtu 2.1.punktu, nodibinājuma mērķi ir:

2.1.1. Veicināt uzņēmējdarbību, uzņēmējdarbības vides attīstību atbilstoši Olaines novada ilgtspējīgas attīstības stratēģijai 2013. – 2030.gadam un Olaines novada attīstības programmas līdz 2028.gadam rīcības plānam;

2.1.2. veicināt Olaines industriālās zonas attīstību, atbalstot novadā pieejamās zemes platību, infrastruktūru un citu resursu racionālu izmantošanu;

2.1.3. veicināt Olaines novada uzņēmumu un novada starptautisko atpazīstamību;

2.1.4. veicināt sadarbību starp valsts, pašvaldības, nevalstiskajām organizācijām, uzņēmumiem un citām institūcijām Olaines novadā;

2.1.5. veicināt Olaines vidusskolu skolēnu mācību uzņēmumu un biznesa ideju kluba darbību;

2.1.6. atbalstīt Olaines novada iedzīvotāju uzņēmējdarbības garu un veicināt uzņēmējdarbības prasmes;

2.1.7. pilnveidot uzņēmējdarbības atbalsta pasākumus.

Mērķu sasniegšanai ONUAC veic šādus uzdevumus:

2.2.1. organizē, atbalsta un līdzdarbojas uzņēmējdarbību veicinošās aktivitātēs Olaines novadā;

2.2.2. veicina novada uzņēmumu starptautisko atpazīstamību un sniedz informatīvo u.c. veida atbalstu uzņēmējiem investīciju piesaistei;

2.2.3.
 izstrādā un sniedz biznesa inkubatora pakalpojumus Olaines novada uzņēmumiem;

2.2.4. veicina Eiropas Savienības fondu finanšu līdzekļu piesaisti novadā;

2.2.5.
 konsultē uzņēmējus par Eiropas Savienības fondu programmu pieejamību;

2.2.6. veicina novada uzņēmumu konkurētspēju, piedāvājot un informējot par pieejamiem profesionālās izglītības kvalifikācijas celšana pasākumiem un uzņēmējdarbības izglītības projektiem;

2.2.7. veicina Olaines novadā esošo izglītības iestāžu un novada uzņēmēju sadarbību jaunu ideju un inovatīvu produktu izstrādei un ražošanai;

2.2.8. veicina darba devēju sadarbību  ar RTU Olaines Tehnoloģiju koledžu, izglītības un karjeras veidošanas pilnveidošanas jomā;

2.2.9. sniedz profesionālu atbalstu Olaines vidusskolu skolēnu mācību uzņēmumu un biznesa ideju kluba darbībai;

2.2.10.
koordinē un piesaista finansiālos, materiālos, intelektuālos un cita veida resursus Nodibinājuma mērķu sasniegšanai;

2.2.11.
citus uzdevumus, kas nepieciešami Nodibinājuma mērķu sasniegšanai.
Olaines novada pašvaldība un ONUAC:

1) 2015.gada 19.novembrī, noslēdza Deleģēšanas līgumu, deleģējot uzdevumus - sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu un popularizēt teritorijas tūrisma iespējas. 
2) 2021.gada 9.septembrī noslēdza jaunu Deleģēšanas līgumu, ar kura noslēgšanas brīdi spēku zaudēja 2015.gada 19.novembra Deleģēšanas līgums. 
3) 2022.gada 9.septembrī noslēdza jaunu Deleģēšanas līgumu, ar kura noslēgšanas brīdi spēku zaudēja 2021.gada 9.septembra Deleģēšanas līgums.
4) 2023.gada 6.septembrī noslēdza jaunu Deleģēšanas līgumu, ar kura noslēgšanas brīdi spēku zaudēja 2022.gada 9.septembra Deleģēšanas līgums.
Ar Olaines novada domes 2023.gada 21.jūnija sēdes lēmumu “Par Olaines novada pašvaldības dalību Nodibinājumā „Olaines novada uzņēmējdarbības atbalsta centrs”” dome secināja, ka pašvaldības dalība ONUAC, lai īstenotu un virzītu uzņēmējdarbības vietējo attīstību, ir nepieciešama un tas tieši norāda uz to, ka tikai ar ONUAC  kā organizācijas formu ir iespējams veikt tās funkcijas un sasniegt tos mērķus, kas šajā konkrētajā gadījumā ir noteikti, tas ir – pašvaldības dalība ONUAC ir atzīta par vienīgo iespējamo formu kopīgu attīstības pasākumu īstenošanai.


Dome secina, ka ONUAC:

1.  ir Olaines novada domes izveidots nodibinājums, tai skaitā, bet ne tikai ar mērķi veicināt uzņēmējdarbībai labvēlīgu vidi, mazināt bezdarbu novada teritorijā atbilstoši Olaines novada ilgtspējīgas attīstības stratēģijai 2013. – 2030.gadam, veicināt sadarbību starp valsts, pašvaldības, nevalstiskajām organizācijām, uzņēmumiem un citām institūcijām Olaines novadā, atbalstīt Olaines novada iedzīvotāju uzņēmējdarbības garu un veicināt uzņēmējdarbības prasmes; 
2. kopš 2015.gada 19.novembra ir nodrošinājis Pašvaldību likumā noteiktās autonomās funkcijas izrietošo un ONUAC deleģētos pārvaldes uzdevuma nepārtrauktu un regulāru izpildi, sadarbojoties gan ar Olaines novada uzņēmējiem, saimnieciskās darbības veicējiem, gan ar valstiskām un nevalstiskām organizācijām, citu novadu pašvaldībām, ievērojot spēkā esošos Latvijas Republikas normatīvos aktus, pašvaldības saistošos noteikumus, domes lēmumus un pašvaldības rīkojumus, tādejādi apliecinot ne tikai būtisko pieredzi un spēju izpildīt deleģētos pārvaldes uzdevumus, bet arī reputāciju un personāla spējas un kvalifikācijas atbilstību;
3. aktīvi darbojas Kopstrādes telpu pieejamības nodrošināšanā, kurās sniegts atbalsts Olaines novada jaunajiem uzņēmējiem saimnieciskās darbības sekmēšanai Olaines novadā, sniegtas  konsultācijas Olaines novada izglītības iestāžu skolēnus mācību uzņēmumu darbībai un biznesa ideju konkursu norisei, popularizēta Olaines novada uzņēmumu un pašnodarbināto atpazīstamība Olaines novadā, Latvijā un starptautiski, un uzņēmējiem sniegts atbalsts investīciju piesaistei, sekmīgi organizēti tīklošanās un izglītojošie pasākumi, lai veicinātu Olaines novada uzņēmumu konkurētspēju, sadarbībā ar pašvaldības struktūrvienībām sniegti priekšlikumi un realizēti pašvaldības uzņēmējdarbības atbalsta plāni Olaines novada uzņēmējiem un investoriem, sniegtas konsultācijas Olaines novada uzņēmējiem;
4. sadarbībā ar citu novadu pašvaldībām un SEB Banku organizē un nodrošina grantu programmas “(ie)dvesma” norisi un grantu programmu “Augšup”, lai atbalstītu un veicinātu uzņēmējdarbības attīstību Olaines novada;
5. otro gadu organizē Uzņēmējdarbības ideju konkursu “Ģimenes bizness Olainē”, lai motivētu Olaines novada ģimenes saskatīt sevī uzņēmēja potenciālu un uzsākt komercdarbību, veicināt jaunu produktu attīstību un pilnveidot pakalpojumu veidošanu, kā arī sekmēt esošās uzņēmējdarbības paplašināšanu;
6. ir tiesīgs veikt pārvaldes uzdevumus un tos var veikt efektīvāk (ONUAC rīcībā ir personāls un tehniskie resursi, kas ir nepieciešami deleģēto pārvaldes uzdevumu kvalitatīvai un efektīvai veikšanai).
Ievērojot iepriekš minēto, Finanšu komitejas 2026.gada 19.augusta sēdes protokolu Nr.8 un, pamatojoties uz Olaines novada ilgtspējīgas attīstības stratēģiju 2013. – 2030.gadam, Valsts pārvaldes iekārtas likuma 40.panta pirmo un otro daļu, 41.panta pirmo daļu, Pašvaldību likuma 4.panta 12.punktu, 5.panta pirmo daļu un 10.panta pirmās daļas 19.punktu, Valsts pārvaldes iekārtas likuma 40.panta pirmo un otro daļu, 41.panta pirmo daļu, 42.panta pirmo daļu 45.panta otro, trešo un  daļu, atklāti balsojot ar 13 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, pret nav, atturas nav, dome nolemj:

1. Slēgt deleģēšanas līgumu ar Nodibinājumu “Olaines novada uzņēmējdarbības atbalsta centrs” (reģistrācijas Nr. 40008243796) uz 3 (trīs) gadiem (no 2026.gada 9.septembra – 2029.gada 8.septembrim), deleģējot tam no Pašvaldību likuma 4.panta pirmās daļas 12.punkta izrietošos pārvaldes uzdevumus saskaņā ar deleģēšanas līgumu (pielikumā).
2. Pilnvarot Olaines novada pašvaldības domes priekšsēdētāju parakstīt deleģēšanas līgumu.
3. Uzdot pēc lēmuma 2.punkta izpildes:
3.1.  sabiedrisko attiecību speciālistei publicēt noslēgto deleģēšanas līgumu Olaines novada pašvaldības tīmekļvietnē www.olaine.lv;
3.2.  Attīstības nodaļas vadītājai kontrolēt deleģēšanas līguma izpildi.
Sēdes vadītājs








A.Bergs

